
Comisia pentru drepturile omului, culte 

şi problemele minorităţilor naţionale 

RAPORT

asupra propunerii legislative privind instituirea "Zilei naţionale a solidarităţii împotriva dictaturii"



În conformitate cu prevederile art. 86 din Regulamentul Camerei Deputaţilor, preşedintele acesteia a trimis cu adresa nr. 138 din 2 septembrie 1997 comisiei noastre, în vederea analizării în fond, propunerea legislativă privind instituirea "Zilei naţionale a solidarităţii împotriva dictaturii", iniţiată de domnii deputaţi Gheorghe Şerban, Teodor Stanca, Ovidiu V. Drăgănescu, Tănase P. Tăvală şi Petru Dugulescu, din Grupul parlamentar PNŢCD-Civic-Ecologist, Glăvan Ştefan şi Aurel Miloş, din Grupul parlamentar USD-PD şi Barany Francisc, din Grupul parlamentar UDMR.



Materia supusă reglementării prin propunerea  legislativă aparţine domeniului legilor ordinare, urmând ca decizia să fie adoptată în condiţiile prevederilor art. 74 alin. 2 din Constituţia României.



La examinarea propunerii legislative comisia a avut în vedere avizul Consiliului legislativ şi cel al Comisiei juridice, de disciplină şi imunităţi a Camerei Deputaţilor.



În urma discutării, în şedinţa din data de 7 octombrie 1997, comisia s-a pronunţat în favoarea propunerii legislative şi a hotărât ca ea să fie supusă dezbaterii şi aprobării plenului Camerei Deputaţilor cu următoarele amendamente:

	Nr. crt.
	Text iniţial
	Amendamentul propus

(autor)

Text adoptat de comisie
	Motivare

	1.
	Titlul:

"Lege pentru instituirea zilei naţionale a solidarităţii împotriva dictaturii"
	   Se propune înlocuirea vocabulei "instituirea" cu vocabula "proclamarea" şi a sintagmei "zilei naţionale a solidarităţii" cu sintagma "zilei solidarităţii naţionale".

  Titlul legii va avea următoarea redactare:

"Lege pentru proclamarea zilei solidarităţii naţionale împotriva dictaturii".
	   În practica de la noi "instituirea" unei anumite zile, menite a evoca sau a cinsti un eveniment sau o profesiune se face, de regulă, prin hotărâre a Guvernului. 

   "Proclamarea" are un sens mai amplu, prin care se marchează un eveniment de însemnătate naţională, ce îşi găseşte consacrarea prin lege.



	2.
	Art. unic, alin. 1:

Se instituie "Ziua naţională a solidarităţii împotriva dictaturii", care se va sărbători oficial în ziua de 16 decembrie a fiecărui an, începând cu 1997.
	   Se reformulează alin. 1 al art. unic astfel:

    Ziua de 16 decembrie se proclamă "Ziua solidarităţii naţionale împotriva dictaturii ".

     
	Pe lângă considerentele expuse la punctul 1 din Raport trebuie să se aibă în vedere faptul că ziua naţională este una singură şi nu este firesc, prin urmare, să se proclame mai multe zile naţionale în vederea marcării altor evenimente.






În cursul dezbaterilor din comisie, domnul deputat Petre Ţurlea a propus următoarea reformulare a alin. 1 din cuprinsul articolului unic: "Ziua de 16 decembrie se proclamă Ziua solidarităţii naţionale". Amendamentul n-a fost aprobat.

